b'\n_START_ARTICLE_\nBenz & Cie.\n_START_PARAGRAPH_\nBenz & Cie. (s polnim imenom Benz & Cie. Rheinische Gasmotorenfabrik in Mannheim) je nekdanje nem\xc5\xa1ko avtomobilsko podjetje, ki ga je ustanovil Karl Benz leta 1883. Podjetje je delovalo samostojno do leta 1926, ko se je zdru\xc5\xbeilo s podjetjem Daimler-Motoren-Gesellschaft v Daimler-Benz (danes Mercedes-Benz)._NEWLINE_Pod imenom Benz AG je podjetje sodelovalo na dirkah za Veliko nagrado med sezonama 1907 in 1923 z dirkalnikom Benz RH. Skupno so dirka\xc4\x8di zbrali petintrideset nastopov na dirkah, na katerih so dosegli tri zmage in \xc5\xa1e devet uvrstitev na stopni\xc4\x8dke. Prvo zmago je dosegel Victor H\xc3\xa9mery na dirki St. Petersburg-Moskva 1908, drugi dve pa je dosegel David Bruce-Brown na dirkah za Veliko nagrado ZDA v letih 1910 in 1911. Za tovarni\xc5\xa1ko mo\xc5\xa1tvo so na dirkah nastopali \xc5\xa1e Clemente de Bojano, Dietrich Spamann, Fritz Erle, Ren\xc3\xa9 Hanriot, Franz Heim, Eddie Hearne, Willie Haupt, Erwin Bergdoll, Bob Burman, Joe Horan, de Moraes, Franz Horner, Ferdinando Minoia in Willy Walb.'